Emil Paul Tscherrig

Emil Paul Tscherrig (født 3. februar 1947 i Unterems i Sveits) er en sveitsisk erkebiskop og kardinal. Han ble presteviet den 11. april 1974 og inkardinert i Sion. Han har vært en del av Vatikanets diplomatiske korps siden 1. april 1978.

Liv og virke

Bakgrunn
Emil Paul Tscherrig vokste opp i en liten landsby i de sveitsiske Alpene. Faren var fabrikkarbeider og bonde. Hans syv søsken giftet seg og fikk barn, men Emil valgte i stedet prestekallet. Han innledet sine studier på universitetet i universitetet i Freiburg, fortsatte ved jesuittenes universitet i Roma, Gregoriana og senere ved det pavelige diplomatiske akademi. Han har en doktorgrad i kirkerett.

Prest
Han ble presteviet den 11. april 1974 og inkardinert i det sveitsiske bispedømme Sion / Sitten.

Pavelig diplomat
Han har på lavere nivå vært stasjonert i Uganda, Korea, Bangladesh og i Vatikanets Statssekretariat.

Titulærerkebiskop, apostolisk nuntius til Burundi
Den 4. mai 1996 ble han utnevnt av pave Johannes Paul II til titulærerkebiskop av Voli og til apostolisk nuntius i Burundi. Han ble bispeviet av kardinalstatssekretær erkebiskop Angelo Sodano den 27. juni samme år i Peterskirken; medkonsekrerende var kardinal Henri Schwery og biskop Norbert Brunner av Sitten.

Nuntius til land i Karibia
Den 8. juli 2000 ble han forflyttet til Karibia som nuntius til en rekke land: Bahamas, Dominica, Jamaica, Grenada, Guyana, Saint Lucia, Saint Vincent og Grenadinene, Trinidad og Tobago, Antigua og Barbuda, Barbados, Surinam og Saint Kitts og Nevis.

Nuntius til Sør-Korea og til Mongolia
Den 22. mai 2004 ble han nuntius i Sør-Korea og Mongolia.

Nuntius til de fem nordiske land
Pave Benedikt XVI utnevnte ham 26. januar 2008 nuntius til de fem nordiske land, med sete i Djursholm rett utenfor Stockholm.

Nuntius til Argentina
Den 5. januar 2012 utnevnte Benedikt XVI han til nuntius i Argentina med sete i Buenos Aires.

Nuntius til Italia og San Marino
Pave Frans utnevnte Tscherring den 12. september 2017 til å etterfølge Adriano Bernardini som nuntius til Italia og San Marino med sete i Roma. Han ble med dette den første ikke-italiener i posten som ambassadør for Den hellige Stol til den italienske regjering og i San Marino.

Kardinalat
Den 9. juli 2023 bekjentgjorde pave Frans at den 76-årige erkebiskop Emil Paul Tscherrig skulle kreeres til kardinal; det fant så sted den 30. september 2023. Han fikk da også tildelt som sin titulus kirken S. Giuseppe in Via Trionfale.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Biskop Eugène-Charles-Joseph de Mazenod (1782-1861) *1832
 Kardinal Joseph Hippolyte Guibert (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Kardinal Clemente Micara (1879-1965) *1920
 Kardinal Antonio Samorè (1905-1983) *1950
 Kardinal Angelo Sodano (1927-2022) *1978
 Erkebiskop Emil Paul Tscherrig (1947- ) *1996

Referanser

Eksterne lenker 
Msgr. Emil Paul Tscherrig ny nuntius til de nordiske land

Sveitsiske katolske biskoper
Sveitsiske kardinaler
Linjen Rebiba
Pavelige nuntier
Ambassadører til Burundi
Ambassadører til Bahamas
Ambassadører til Dominica
Ambassadører til Jamaica
Ambassadører til Grenada
Ambassadører til Guyana
Ambassadører til Saint Lucia
Ambassadører til Saint Vincent og Grenadinene
Ambassadører til Trinidad og Tobago
Ambassadører til Antigua og Barbuda
Ambassadører til Barbados
Ambassadører til Surinam
Ambassadører til Saint Kitts og Nevis
Ambassadører til Sør-Korea
Ambassadører til Mongolia
Ambassadører til Finland
Ambassadører til Island
Ambassadører til Sverige
Ambassadører til Danmark
Ambassadører til Norge
Ambassadører til Argentina
Ambassadører til Italia
Ambassadører til San Marino
Personer fra distriktet Leuk i kanton Wallis